hu hu hu hu hu hu hu en hu hu hu hu hu hu hu hu zh hu hu en en hu en hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu hu hu en cs de hu hu hu hu hu hu hu hu hu hu hu hu hu hu hu hu hu hu sk hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en ru bg ca hbs_lat de es fa fi fr he id it ja ka ko ml nl nb nb pt ru sk sv ta th tr fy vi zh zh zh hu hu hu hu hu hu hu hu hu hu
Csengtöi nyári rezidencia – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. június 12.
Ugrás a navigációhoz Ugrás a kereséshez
Ebben a szócikkben a mandarin nyelvű szavak pinjin és magyaros átírása között ide kattintva szabadon lehet választani.
I, II, III, IV, V
A Wikimédia Commons tartalmaz Csengtöi nyári rezidencia témájú médiaállományokat.
A csengtöi nyári rezidencia (kínai írással 避暑山庄, pinjin átírással Bìshǔ Shānzhuāng, am. „Hegyi villa a hőség elkerülésére”; mandzsu nyelven , Halhūn be jailara gurung) a Csing-dinasztia (Qing-dinasztia) császári palotáinak és kertjeinek hatalmas komplexuma, egyben a kínai kertépítészet több évezredes fejlődésének egyik csúcspontja Csengtö (Chengde) városban, Pekingtől (Beijingtől) mintegy 250 kilométerre északkeletre, Hopej (Hebei) tartományban.[1]
Csing (Qing)-kori (tér)kép a palotakomlpexumról
A hagyomány szerint Kang-hszi kínai császár (Kangxi kínai császár) először egy törzsi lázadás leverése alkalmával járt ezen a vidéken. Később többször vadászott a környéken a mongol hercegekkel együtt. Az itt létesített vadászházból nőtt ki aztán a palotakomplexum, ami a nyári pihenés mellett a későbbiekben is fontos szerepet játszott az északi mongol és más népcsoportokkal való diplomáciai kapcsolattartásban.[2]
A császári nyári rezidencia egészében 1703 és 1792 között épült fel. Teljes területe 5,6 km², csaknem a fele Csengtö (Chengde) teljes városi területének. A paloták, kormányzati és szertartási épületek és parkok harmonikusan illenek a természetes tavak, legelők és erdők által meghatározott tájképbe.
Kang-hszi (Kangxi), Csien-lung (Qianlong) és Csia-csing (Jiaqing) kínai császárok évente több nyári hónapot is itt töltöttek, innen irányították a hatalmas birodalmat. A palotaváros ezért sokban hasonlít a pekingi Tiltott Városra. Az első felében lévő kormányzati és ceremoniális épületekben fogadta császár a magas tisztviselőket, a különböző nemzetiségek vezető képviselőit, nemeseit, a külföldi követeket. A hátsó részben voltak a császári család lakóépületei.
1793-ban itt fogadta a kínai császár Lord Macartney-t, a brit uralkodó küldöttét, az első nyugati követet. 1820-ban Csia-csing kínai császár (Jiaqing kínai császár) villámcsapás miatt vesztette életét a környéken, ezért a nyaralóhely népszerűsége csökkent. Az 1860-as ópiumháború idején azonban Hszien-feng kínai császár (Xianfeng kínai császár) ide menekült az angol-francia csapatok elől, és itt is hunyt el a következő évben.[3]
A park területén 72 különböző tájépítészeti együttest alakítottak ki, 36-ot az első építtető, Kang-hszi (Kangxi) császár tervei szerint, a másodikat az építkezés folytatója, Csien-lung kínai császár (Qianlong kínai császár) korában.[4]
Az 56 hektáros terület négyötöde dombvidék, a többi – némiképp a mongol pusztákra is emlékeztető – sík mező, illetve vízfelület. A környező erdős hegyeken sokféle épület, templom áll. Köztük van az egyik legmagasabb kínai pagoda. Ez az 1751-ben épült 70 méter magas épület nyolcszögletű alapokon épült, kilenc szintje van és színes csempék borítják. A tetején aranyozott csúcsdísz áll. Az északi és keleti hegyoldalakon Kang-hszi (Kangxi) császár, valamint a lámaizmus nagy híve, Csien-lung (Qianlong) császár tizenegy, jórészt belső-ázsiai templom kicsinyített mását építtette fel, köztük a Potala palotáét.[5]
A legkorábbi templomot, az Általános szeretet templomát 3,8 hektáron építették fel 1713-ban a folyó keleti partján Kang-hszi (Kangxi) 60. születésnapjára. Még ebben az évben elkészült az Általános jóság temploma is kissé északabbra. Még északabbra található az az Általános öröm temploma, ami 1766-ban készült el egy nagyobb diplomáciai esemény, mongol, tibeti, kazak és kirgiz vezetők látogatásának emlékére. A 2,4 hektáros területen emelt épületegyüttes főépülete a pekingi Ég temploma mása, sárga mázas cseréppel fedve.[5]
A keleti dombvonulat legészakibb temploma egy hszincsiang (xinjiang)i templom mása, fekete mázas tetőcserepei szokatlan képet nyújtanak. A hagyomány szerint Csien-lung (Qianlong) császár egyik kedves ágyasának a honvágyát csillapítandó építtette, valószínűbb azonban, hogy ennek létrehozásában is a szövetségesi kapcsolatok ápolása játszotta a fontosabb szerepet. A templomok mögött a kínai kert tájkép-tervezői törekvéseinek megfelelően, kirajzolódnak a távoli hegyek csúcsai, köztük is a különös alakú Cséphadaró-csúcs.[5]
Az északi hegyvonulat templomai között az első az Általános nyugalom temploma, amit Csien-lung (Qianlong) építtetett 1775-ben egy lázadó dzsungáriai törzs feletti győzelem emlékére, 3,3 hektáros területen, kínai és tibeti stílusban. Ebben áll Avalokitésvara bodhiszattva kínai ábrázolása (Kuan-jin (Guanyin)), 48 karú nő formájában. A szobor 22,2 méter magas és 110 tonna súlyú, ez a világ legnagyobb fából készült Buddha-ábrázolása.[5]
Ettől nyugatra emelték 3,8 hektáron 1780-ban azt a tibeti stílusú, több emeletes kőtemplomot, (Hszümifusou-templom (Xumi Fushou-templom)) ami a Csien-lung (Qianlong) császár 70. születésnapjának megünneplésére érkező VI. pancsen láma szálláshelyéül szolgált. Az északi vonulat legnyugatibb temploma a Sanhszi (Shanxi) tartományi Vutaj (Wutai) hegyen álló, immár szintén világörökségi védettségű Mandzsusri-templom (szanszkrit nyelven: Mañjuśrī, मञ्जुश्री) másolata 1771-ből. Mivel ennek a buddhista istenségnek a neve emlékeztetett a mandzsuk népnevére, ezért a Csing (Qing)-dinasztia idején kiemelt tiszteletben állt. Ugyanabban az évben felépítették a közelében a Csiahszing (Jiaxing) tartományi Hajning (Haining) Ötszáz Lohan templomának másolatát is.[5]
A további „tájképi jelenetek” nagy részét Kína más vidékeinek híres kertjeiből, épületeiről másolták. Például a Zöld Lótusz szigetén épült, „Köd és eső tornyát” (kínai nyelven: 烟雨楼; pinjin átírás: Yānyǔ Lóu) 1780-ban a Csöcsiang (Zhèjiāng) tartománybeli Csiahszing (Jiaxing) melletti Nan-tavon (Déli-tó, Nanhu) álló toronyról mintázták. A mellette álló két kis épület egyikében Csien-lung (Qianlong) császár kedvenc ágyasa verselt és festegetett, a másikban a császár könyvtára volt.[6]
A központi épületegyüttest 10 km hosszú fal, a kínai nagy fal utánzata veszi körül. A délen elhelyezett hármas kapu, a főbejárat felett kínai nyelv, mongol , tibeti, arab és mandzsu nyelvű feliratok vannak. A középső kapun Kang-hszi (Kangxi) császár kalligráfiája látható „Hegyi kunyhó a hőség elkerülésére” értelemben. A legfontosabb épület a Nanmu terem, amit egy kínai cédrusfajtából, a nanmu-fából emeltek, és – „üdülőhelyhez” illően – kisebb és rusztikusabb a Tiltott Város fogadócsarnokánál.[6]
A tó nyugati partján áll a Jangce-parti Csencsiang (Zhenjiang) melletti Arany-hegyen 1021-ben épült templom mása. Északnyugaton látható Ningpo (Ningbo) város egyik leghíresebb látványosságának, a Tienji-pavilon (Tianyi pavilon) könyvtárépületének a másolata. Itt helyezték el 1773-ban a császár egyik nagy vállalkozásának eredményét, a „Négy csoportba tartozó könyvek kincsestárát” Sze Ku Csüan Su (Siku Quanshu), ami 79 337 kötetben 3503 klasszikus klasszikus konfuciánus, történelmi, filozófiai illetve az „egyéb” kategóriába tartozó művet tartalmaz.[6]
Felvinczi Takács Zoltán az 1930-as években itt tett látogatásáról részletesen beszámolt útikönyvében.[7]
Lótuszvirágok és távoli hegyek
Egy kerti pavilon a sok közül
A kilenc emeletes pagoda
Kang-hszi (Kangxi) kalligráfiája: Hegyi kunyhó a meleg elkerülésére
A Hszümifusou-templom (Xumi Fushou-templom) madártávlatból
A császárok számára fenntartott bejárat
Ez a szócikk részben vagy egészben a Chengde Mountain Resort című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ Journal of garden history, Volume 19. Taylor & Francis from University of California (1999)
↑ Polonyi 182. oldal
↑ Polonyi 186. oldal
↑ Polonyi 182. oldal
↑ a b c d e Polonyi 189. oldal
↑ a b c Polonyi 188. oldal
↑ Polonyi 186-188. oldal
↑ Polonyi: Polonyi Péter. Kína (nagyútikönyv). Panoráma. ISBN 963-243-256-8
Kulturális: Szucsou klasszikus kertjei · Fucsien Tulou · Lusan nemzeti park · Konfuciusz temploma (Csüfu), sírhelye és a Kong család rezidenciája ·  Dél‑Anhuj ősi falvai, Hsziti és Hungcun · Nyugati-tó, Hangcsou kulturális helyszín ·  Kulangszu szigete ·  Liangcsu régészeti feltárása ·  természeti: Szancsing-hegy ·  A Pohaj-tenger és Sárga-tenger partvidéke ·  vegyes: Huang-hegy · Taj-hegy · Vuji-hegy
Kulturális: Ősi épületegyüttes a Vutang-hegységben · Makaó történelmi központja · Kajping Tiaolou és falvak · Lungmen-barlangok · Tengfeng történelmi emlékművei · Jin Hszü · Hua-hegyi sziklafestmények · Csüancsou történelmi városrészei · természeti: Vulingjüan terület  · Sennungcsia · Fancsing-san
Tacu sziklarajzai · a Potala palota történelmi épületegyüttese, beleértve a Csokhang templomot és a Norpulingka palotát · a Csingcseng-hegy és a Tucsiangjen-öntözőrendszer · Licsiang óvárosa · hani rizsteraszok kulturális helyszín ·  természeti: a csengcsiangi fosszíliaegyüttes védett területe · a Csiucsajkou-völgy területe · Huanglung terület · Jünnan védett területeinek három párhuzamos folyója · szecsuani óriáspanda-menedékhelyek ·  vegyes: az Omej-hegy területe, beleértve a lösani óriás Buddha területét
Kulturális: Vutaj-hegy · Csengtöi nyári rezidencia · a Ming és Csing-dinasztia császári palotái, beleértve a Tiltott Várost és a Mukdeni palotát · a pekingi előember lelőhelye a Csoukoutien barlangrendszerben · Ping Jao ősi városa · Nyári Palota · Ég temploma · Xanadu · Jünkang-barlangok
Kulturális: Az ősi Kogurjo királyság fővárosai és sírhelyei · a Ming és Csing-dinasztia császári palotái, beleértve a Tiltott Várost és a Mukdeni palotát
Kulturális: az első Csin császár mauzóleuma · Mokao-barlangok ·  természeti: a Tien-san természeti rezervátumai Hszincsiang autonóm területen ·  Csinghaj Höh Sil természetvédelmi terület
Kulturális: a kínai nagy fal · a Ming és Csing császári sírok, beleértve a Ming-dinasztia sírhelyeit és a Ming Hsziaoling-mauzóleumot · a kínai nagy csatorna ·  a Selyemút hálózata a Csangan–Tien-san-folyosón · Tu-sze területek · természeti: Tanhszia · Dél-kínai karszt
A lap eredeti címe: „https://hu.wikipedia.org/w/index.php?title=Csengtöi_nyári_rezidencia&oldid=24385626”
Szócikkek mandarin nyelvű tartalommal
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 15., 10:42
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.